
Nr. SC2011-10620/19.05.2011
R E F E R A T

Pentru modificarea art. 1 din H.C.L.M.T. nr. 233/29.06.2010 privind atribuirea in folosinţă gratuită către Uniunea Ucrainenilor din România Filiala Timiş,  a terenului situat in Timisoara,  inscris in C.F. nr. 416631 Timişoara cu nr. top 13494/1
      Se supune  spre analiză Comisiilor din cadrul Consiliului Local al Municipiului Timişoara, cererea Uniunii Ucrainienilor din România – Filiala Timiş cu nr. 10/21.02.2011 prin care se solicita schimbarea denumirii construcţiei prevăzute a fi edificată pe parcela de teren cu nr. top. 13494/1 ce se află înscrisă în CF nr. 416631 Timişoara, proprietatea Municipiului Timişoara, din “Grădiniţă” în “Centru de Perfecţionare şi Educare a Copiilor, secţia Ucrainiană – Română“.
      Menţionăm că terenul a fost atribuit în folosinţă gratuită către Uniunea Ucrainenilor din România Filiala Timiş prin H.C.L.M.T. nr. 233/29.06.2010, în vederea construirii unei grădiniţe mixte româno-ucrainiene.
      În şedinţa Comisiei de Analiză a Spaţiilor cu Altă Destinaţie decât cea de Locuinţă din 17.03.2011, comisia a aprobat modificarea H.C.L.M.T. nr. 233/29.06.2010 în sensul modificării destinaţiei din “Grădiniţă” în “Centru de Perfecţionare şi Educare a Copiilor, secţia Ucrainiană – Română”, Direcţiei Patrimoniu revenindu-i sarcina de a întocmi un proiect de hotărâre în acest sens.
      În conformitate cu prevederile art.17 din Legea nr. 213/ 1998 privind proprietatea publica si regimul juridic al acesteia , modificata;
      În conformitate cu prevederile art. 36 alin2 lit .c si art 124 din Legea nr.215/2001 privind administratia publica locala;
Propunem
modificarea art. 1 din H.C.L.M.T. nr. 233/29.06.2010 privind atribuirea in folosinţă gratuită către Uniunea Ucrainenilor din România Filiala Timiş,  a terenului situat in Timisoara,  inscris in C.F. nr. 416631 Timişoara cu nr. top 13494/1, care va avea următorul cuprins : “art. 1: Se aprobă atribuirea in folosinta gratuita pe o perioada  de 49 de ani către Uniunea Ucrainenilor din România Filiala Timiş a terenului situat in Timisoara, str. Lidia, inscris in C.F.  nr. 416631 Timişoara ,provenită din conversia de pe hârtie a C.F.  nr.2, cu nr. top 13494/1. in suprafata de 503 mp, proprietatea Primăriei Municipiului Timişoara, pentru construirea unui Centru de Perfecţionare şi Educare a Copiilor, secţia Ucrainiană – Română”.

